Lundström jatkoi kaudella 2013–2014 uraansa KHL:n laajennusjoukkue Admiral Vladivostokissa. Marraskuussa 2013 hän kuitenkin jätti joukkueen, kun Lundström koettiin tarpeettomaksi Niko Hovisen tultua Admiraliin. Joulukuussa Lundström siirtyi tammikuun 2014 puoleen väliin asti kestäneellä sopimuksella SM-liigajoukkue Helsingin IFK:hon. Ennen sopimuksensa umpeutumista hänen sopimustaan jatkettiin kauden loppuun. Lundström kuitenkin kadotti vahvan alun jälkeen otteensa ja putosi Ville Husson palattua nuorten MM-kilpailuista loppukaudesta HIFK:n kakkosmaalivahdiksi.